Hassanal Bolkiah
Hassanal Bolkiah ibni Omar Ali Saifuddien III (Jawi: حسن البلقية ; rođen 15. jula 1946.) jeste 29. i sadašnji sultan i Jang di Pertuan Bruneja od 1967. i premijer Bruneja od proglašenja nezavisnosti od Ujedinjenog Kraljevstva 1984. godine. On je jedan od rijetkih apsolutnih monarha na svijetu. Najstariji je sin sultana Omara Alija Saifudija III i Raje Isteri Pengirana Anak Damita, naslijedio je tron kao sultan Bruneja nakon abdikacije svog oca 5. oktobra 1967. godine. Sultan je svrstan među najbogatije osobe na svijetu. Od 2023. godine Hasanal Bolkiah ima neto vrijednost od 30 milijardi dolara. On je sadašnji monarh koji najduže vlada na svijetu i trenutni šef države s najdužim stažom. Dana 5. oktobra 2017., Bolkiah je proslavio svoj zlatni jubilej kako bi obilježio 50. godina svoje vladavine.